Jabarkan Sejarah dari Sekolah Kebangsaan Sungai Sampo dalam bahasa melayu

SK Sungai Sampo berada di dalam perkampungan Orang Asli Kg.Sungai Sampo. Ia terletak kira-kira 28km dari pekan Bahau. Sekolah ini ditubuhkan pada April 1972 di atas tanah rezab Orang Asli. Di awal penubuhannya sekolah ini hanya mempunyai satu teres bangunan kayu , sebuah dewan makan dan 2 bangunan asrama yang mempunyai 2 dorm dan juga pejabat asrama. Asrama berkapasiti rendah ini pada awalnya di bawah pemantauan dan kendalian Jabatan Hal Ehwal Orang Asli (JHEOA) sehingga tahun 1990 sebelum diambil alih sepenuhnya oleh Jabatan Pelajaran Negeri Sembilan (JPNS).

SK Sungai Sampo menjadi tempat untuk menimba ilmu bagi murid-murid sekitarnya dan juga murid Orang Asli dari kampung berhampiran seperti Kg.Sungai Lui, Kg.Sungai Sot dan juga Kg.Pos Iskandar ,Bera Pahang. Sekolah ini telah menerima perubahan dari segi infrastruktur dan juga kemudahan serta setanding dengan sekolah-sekolah yang lain. Kini, sebagai salah sebuah sekolah rendah yang mempunyai asrama harian ia turut menempatkan murid-murid Melayu dari Kg.Serampang Indah (Kg.GATCO), Felda Serting Hilir, Felda Lui Selatan juga murid-murid lain sekitar daerah Jempol.